1942
אירועים

ינואר
1 בינואר – מלחמת העולם השנייה – הביטוי האומות המאוחדות התייחס לראשונה באופן רשמי לגוף, שבעתיד יהיה האו"ם
2 בינואר – לשכת החקירות הפדרלית הביאה להרשעה של 33 חברים ברשת ריגול גרמנית, בתיק הריגול הגדול ביותר בהיסטוריה של ארצות הברית
2 בינואר – מלחמת העולם השנייה: האימפריה היפנית כבשה את מנילה
6 בינואר – מוקמת הגוורדיה לודובה, ראשיתה של ארמייה לודובה
7 בינואר – מלחמת העולם השנייה: הקרב על מוסקבה מסתיים בניצחון סובייטי
10 בינואר – מלחמת העולם השנייה: האימפריה היפנית פולשת להודו המזרחית ההולנדית (אינדונזיה)
11 בינואר – האימפריה היפנית מכריזה מלחמה על הולנד
11 בינואר – היפנים כובשים את קואלה לומפור
14 בינואר – הנאצים מתחילים לרכז את יהודי הולנד באמסטרדם
16 בינואר – מלחמת העולם השנייה: האימפריה היפנית פולשת לבורמה
16 בינואר – תחילת גירוש יהודי לודז' לחלמנו
20 בינואר – השואה: מתכנסת ועידת ואנזה, שבה סוכמו פרטי הביצוע של הפתרון הסופי
21 בינואר – הארגון הפרטיזאני המאוחד מוקם בווילנה
25 בינואר – מלחמת העולם השנייה: סיאם מכריזה מלחמה על הממלכה המאוחדת וארצות הברית
28 בינואר – מלחמת העולם השנייה: ארווין רומל כובש את בנגאזי
30 בינואר – מלחמת העולם השנייה: אחרוני חיילי הממלכה המאוחדת יוצאים ממלאיה
פברואר
6 בפברואר – מלחמת העולם השנייה: בריטניה וארצות הברית מקימות פיקוד עליון משותף
8 בפברואר – משלוח ראשון של יהודים יוצא מסלוניקי לאושוויץ
12 בפברואר – רצח אברהם שטרן (יאיר): שוטרים בריטים לוכדים את מנהיג הלח"י אברהם שטרן (יאיר) ורוצחים אותו
15 בפברואר – מלחמת העולם השנייה: האימפריה היפנית כובשת את סינגפור מידי הממלכה המאוחדת
19 בפברואר – מלחמת העולם השנייה: הצבא היפני תוקף את העיר דרווין שבאוסטרליה
19 בפברואר – רוזוולט חותם על צו נשיאותי 9066 המורה על כליאת היפנים בארצות הברית
23 בפברואר – מלחמת העולם השנייה: צוללות יפניות יורות פגזים אל קו החוף של קליפורניה, סמוך לסנטה ברברה
24 בפברואר – אניית המעפילים סטרומה טובעת בים השחור לאחר פגיעת טיל טורפדו רוסי
מרץ
1 במרץ – תחילת הקמתו של מחנה ההשמדה סוביבור
3 במרץ – מלחמת העולם השנייה: מטוסי קרב יפנים מפציצים את ברום שבאוסטרליה המערבית. ישנם למעלה מ-100 הרוגים
5 במרץ – מלחמת העולם השנייה: נשמעת אזעקת ההפצצה האווירית הראשונה בטוקיו
8 במרץ – מלחמת העולם השנייה: הכוחות ההולנדים באי ג'אווה שבאינדונזיה נכנעים לצבא היפני
8 במרץ – מלחמת העולם השנייה: כוחות יפן כובשים את רנגון, בירת בורמה
16 במרץ – ניסוי השיגור הראשון לטיל V-2 (הטיל מתפוצץ בהמראה)
17 במרץ – השואה – תחילת הרציחות ההמוניות בבלז'ץ – מחנה ההשמדה הראשון של הנאצים
26 במרץ – השואה – אסירות נשלחות לראשונה למחנה ההשמדה אושוויץ בפולין
26 במרץ – המתקפה הגרמנית בצפון אפריקה בפיקודו של הגנרל ארווין רומל
אפריל
17 באפריל – הגנרל הצרפתי אנרי ז'ירו נמלט משביו בידי גרמניה הנאצית
18 באפריל – הפשיטה של דוליטל, פעולת התגמול הראשונה של ארצות הברית על התקפת יפן עליה בפרל הארבור
26 באפריל – במכרה הפחם הונקייקו שבמנצ'וריה נספים 1549 כורים בתאונת המכרות הקטלנית ביותר בהיסטוריה
מאי
3 במאי – מלחמת העולם השנייה – ארצות הברית מוציאה צו הקורא לכליאת תושביה ממוצא יפני
4 במאי – מלחמת העולם השנייה: מתחיל קרב ים האלמוגים, הקרב הראשון בין נושאות מטוסים במלחמה זו
6 במאי – מלחמת העולם השנייה – כוחות אמריקאים נכנעים ליפנים בקוריגידור
8 במאי – מלחמת העולם השנייה – מסתיים קרב ים האלמוגים והאיום היפני מוסר מעל אוסטרליה וניו זילנד
8 במאי – מלחמת העולם השנייה: הוורמאכט פותח במתקפת הקיץ שלו
10 במאי – השואה: רוב יהודי וולוז'ין נרצחים על ידי הנאצים
11 במאי – מסתיים כנס בילטמור, בו הוחלט על תוכנית להקמת מדינה לעם היהודי בארץ ישראל
26 במאי – מלחמת העולם השנייה – החל קרב ביר חכים, כחלק מהמערכה בצפון אפריקה
27 במאי – המחתרת הצ'כית מתנקשת בחיי ריינהרד היידריך
יוני
4 ביוני – מלחמת העולם השנייה: מתחיל קרב מידוויי
7 ביוני – מלחמת העולם השנייה: מסתיים קרב מידוויי
8 ביוני – מלחמת העולם השנייה: הגרמנים כובשים את טוברוק
9 ביוני – מלחמת העולם השנייה: הצבא האמריקאי בפיליפינים נכנע ליפנים
10 ביוני – הנאצים טובחים בתושבי הכפר הצ'כי לידיצה ומחריבים אותו, כנקמה על ההתנקשות בריינהרד היידריך
11 ביוני – השואה: אייכמן מורה על גירוש יהודי צרפת, הולנד ובלגיה
14 ביוני – אנה פרנק מתחילה לכתוב את יומנה
21 ביוני – מלחמת העולם השנייה: המערכה בצפון אפריקה: טוברוק נופלת לידי הגרמנים
22 ביוני – בטירת צבי שבארץ ישראל נרשמת הטמפרטורה הגבוהה ביותר שנמדדה אי פעם ביבשת אסיה (54.3 מעלות צלזיוס)
22 ביוני – הקמת הבריגדה היהודית בצבא הבריטי
25 ביוני – מייג'ור גנרל דווייט אייזנהאואר מתמנה למפקד כוחות ארצות הברית באירופה
28 ביוני – מלחמת העולם השנייה: המתקפה הגרמנית לפני קרב סטלינגרד
יולי
1 ביולי – מלחמת העולם השנייה: קרב אל-עלמיין הראשון
16 ביולי – גירוש יהודי פריז בשואה: בפקודת משטר וישי בראשות פייר לאוואל, המשטרה הצרפתית מרכזת 13,152 יהודים וכולאת אותם באצטדיון מרוצי החורף
17 ביולי – מלחמת העולם השנייה: מתחיל קרב סטלינגרד
18 ביולי – מלחמת העולם השנייה: הגרמנים מטיסים את מטוס המסרשמיט Me-262 לראשונה בעזרת מנועי הסילון שלו בלבד
22 ביולי – מתחיל גירוש יהודי גטו ורשה למחנה ההשמדה טרבלינקה
23 ביולי – מלחמת העולם השנייה – הגרמנים כובשים את העיר רוסטוב על הדון בדרום ברית המועצות
28 ביולי – מלחמת העולם השנייה: מנהיג ברית המועצות יוסיף סטלין מוציא את פקודה מס' 227 בתגובה להתקדמות המדאיגה של הגרמנים לתוך ברית המועצות. לפי הפקודה, כל מי שיסוג או יעזוב את עמדתו שלא בפקודה יוצא להורג מיידית
28 ביולי – הוחלט בגטו ורשה על הקמת ה"ארגון היהודי הלוחם" (אי"ל) ובראשו מרדכי אנילביץ'
אוגוסט
6 באוגוסט – החל חיסולה של קהילת ראדום. 8,000 מבני הקהילה נשלחו למחנה ההשמדה בטרבלינקה
7 באוגוסט – מועצה מקומית גבעתיים נוצרת מאיחוד מספר שכונות
7 באוגוסט – תחילת המערכה בקרב גוודלקנל
11 באוגוסט – הדי לאמאר, יחד עם שותפה ג'ורג' אנטהייל, מוציאה פטנט על טכנולוגיית שידור גלי רדיו בדילוגי תדר, המצאה שביסוד רבים מיישומי הרדיו המודרניים, בהם תקשורת סלולרית, בלוטות' ו־GPS
13 באוגוסט – במבי, סרט האנימציה מבית דיסני, מוקרן לראשונה
23 באוגוסט – מלחמת העולם השנייה – גרמניה הנאצית מפציצה לראשונה את סטלינגרד מהאוויר; 40,000 אזרחים סובייטים נספים
29 באוגוסט – השואה: חיסול המוני במחנה הריכוז יאסנובאץ
ספטמבר
10 בספטמבר – חיל האוויר המלכותי מטיל 100,000 פצצות על דיסלדורף
10 בספטמבר – חיילים בריטיים נוחתים במדגסקר
10 בספטמבר – מלחמת העולם השנייה – הוורמאכט מנתק את כל דרכי הגישה היבשתיות לסטלינגרד
21 בספטמבר – ערב יום הכיפורים, הנאצים שולחים כ-1,000 מיהודי פודהייצה למחנה ההשמדה בלז'ץ
24 בספטמבר – החל המרד בגטו טוצ'ין בזמן השואה
אוקטובר
2 באוקטובר – המטוס הסילוני הראשון בארצות הברית, ה-XP-59A איירקומט, ממריא בפעם הראשונה
3 באוקטובר – גרמניה עורכת ניסוי ראשון של הטיל V-2
7 באוקטובר – ארצות הברית וממשלת בריטניה מכריזות על הקמת ארגון האומות המאוחדות
23 באוקטובר – פורץ קרב אל-עלמיין במצרים
נובמבר
3 בנובמבר – הקרב באל-עלמיין מסתיים בניצחון של הבריטים על הגרמנים
7 בנובמבר – מלחמת העולם השנייה: צבאות בעלות הברית פולשים לאלג'יר במסגרת מבצע לפיד
8 בנובמבר – השואה – "יום ראשון השחור", טבח יהודי סטשוב
8 בנובמבר – מלחמת העולם השנייה – "מבצע לפיד": כוחות בעלות הברית, בפיקודו של הגנרל אייזנהאואר, נוחתים בצפון אפריקה
10 בנובמבר – מלחמת העולם השנייה: גרמניה הנאצית פולשת לצרפת של וישי לאחר שז'אן פרנסואה דרלאן הסכים להפסקת אש מול בעלות הברית בצפון אפריקה
11 בנובמבר – גרמניה הנאצית משלימה את כיבוש צרפת
12 בנובמבר – מלחמת העולם השנייה: הקרב הימי על גוודלקנל בין ציי ארצות הברית והאימפריה היפנית, קרב שנמשך שלושה ימים
18 בנובמבר – פתיחת המתקפה הבריטית במדבר המערבי
19 בנובמבר – מלחמת העולם השנייה: ברית המועצות מתחילה במתקפת הנגד בסטאלינגרד, שהובילה לניצחון הרוסי, בראשותו של הגנרל ז'וקוב
26 בנובמבר – סרט הקולנוע קזבלנקה מוקרן לראשונה
26 בנובמבר – כינוס ראשון של פרטיזנים יוגוסלבים נערך בביחאץ'
26 בנובמבר – משלוח ראשון של יהודים מנורווגיה מגיע לאושוויץ
דצמבר
2 בדצמבר – במסגרת פרויקט מנהטן, אנריקו פרמי מבצע תגובת שרשרת גרעינית מתחת ליציע אצטדיון אוניברסיטת שיקגו
16 בדצמבר – ראש ה-SS היינריך הימלר מורה על שליחת הצוענים להשמדה באושוויץ
24 בדצמבר – ז'אן פרנסואה דרלאן נרצח על ידי פטריוט צרפתי אנטי-פשיסטי